# 2020 m. rugsėjo mėn. Lietuvoje bulvių ir daržovių šviežiam vartojimui buvo supirkta daugiau

**Bulvių,** skirtų šviežias vartoti, iš Lietuvos augintojų didmeninės ir mažmeninės prekybos ir kitose įmonėse 2020 m. rugsėjo mėn., palyginti su 2019 m. atitinkamu laikotarpiu, supirkta 9,40 proc. daugiau, t. y. 6 269,205 t. Perdirbti skirtų bulvių supirkta 27,65 proc. mažiau – 501,840 t.

**Daržovių,** skirtų vartoti šviežias, 2020 m. rugsėjo mėn., palyginti su 2019 m. rugsėjo mėn., supirkta 14,83 proc. daugiau, t. y. 6 074,232 t. **Burokėlių** supirkimas padidėjo 47,44 proc. (iki 372,342 t), **svogūnų –** 42,44 proc. (iki 1 140,875 t), **kininių kopūstų** **–** 38,23 proc. (iki 28,207 t), **morkų** – 26,73 proc. (iki 1 116,663 t), **porų** – 16,64 proc. (iki 43,540 t), **baltagūžių kopūstų** – 15,17 proc. (iki 1 401,754 t), **raudongūžių kopūstų** – 5,30 proc. (iki 26,963 t). Tačiau **lapkotinių salierų** buvo supirkta 35,64 proc. mažiau (24,517 t), **cukinijų** – 25,44 proc. mažiau (19,119 t), **pomidorų** – 12,78 proc. mažiau (636,252 t), **agurkų** – 10,18 proc. mažiau (978,439 t).

Nagrinėjamu laikotarpiu kai kurių **žalumyninių daržovių** supirkimas padidėjo: **salotų** – 74,10 proc. (iki 146,859 t), **krapų** – 15,97 proc. (iki 10,136 t), **špinatų** – 10,52 proc. (iki 11,387 t). Tik **svogūnų laiškų** ir **lapinių petražolių** buvo supirkta mažiau, atitinkamai 13,35 proc. (15,258 t) ir 10,89 proc. (4,736 t).

**Pievagrybių**, skirtų vartoti šviežius, 2020 m. rugsėjo mėn., palyginti su 2019 m. atitinkamu laikotarpiu, supirkta 11,29 proc. daugiau (161,304 t).

**Obuolių** šiemet buvo supirkta 11,27 proc. daugiau (337,252 t), **braškių –** 2,05 karto daugiau(41,640 t).

Perdirbimo įmonėse 2020 m. rugsėjo mėn., palyginti su 2019 m. rugsėjo mėn., **daržovių** supirkimas padidėjo 36,20 proc. (iki 2 748,516 t). **Svogūn**ų supirkimas padidėjo 2,26 karto (iki 77,496 t), **morkų –** 61,01 proc. (iki 124,500 t), **burokėlių** – 47,08 proc. (iki 2 489,366 t). Tačiau **kitų daržovių (agurkų, salotų, krapų, lapkotinių salierų ir kt.)** buvo supirkta 7,69 karto mažiau (21,093 t), **baltagūžių kopūstų** – 30,16 proc. mažiau (36,061 t).

**Obuolių**, skirtų perdirbti, šiemet buvo supirkta 35,54 proc. daugiau (16 495,011 t), **įvairių** **uogų (aviečių, aronijų, šaltalankių)** – 34,92 proc. daugiau (35,950 t).

Šaltinis: ŽŪIKVC (LŽŪMPRIS)